ddrg/super_eurlex huggingface dataset:
2. СВОБОДНО ПРЕДОСТАВЯНЕ НА УСЛУГИ

1. 31997 L 0009: Директива 97/9/ЕО на Еворпейския парламент и на Съвета от 3 март 1997 г. относно схемите за компенсиране на инвеститорите (ОВ L 84, 26.3.1997 г., стр. 22).

Чрез дерогация от член 4, параграф 1 от Директива 97/9/ЕО минималното ниво на компенсиране не се прилага в Унгария до 31 декември 2007 г. Унгария гарантира, че нейната схема за компенсиране на инвеститорите предвижда покритие от не по-малко от EUR 3783 до 31 декември 2004 г. и не по-малко от EUR 7565 от 1 януари 2005 г. до 31 декември 2007 г.

По време на преходния период другите държави-членки ще запазят правото си да не позволят на клон на унгарско инвестиционно дружество, установен на техните територии, да функционира, освен ако и докато съответният клон не се присъедини към официално призната схема за компенсиране на инвеститорите на територията на съответната държава-членка, с цел да бъде покрита разликата между нивото на компенсиране на Унгария и минималното ниво по член 4, параграф 1.

До 31 декември 2007 г. нивото на покритие, осигурено в Унгария от инвестиционно дружество от друга държава-членка не може да надвишава минималното ниво на компенсиране, посочено в член 4, параграф 1 от Директива 97/9/ЕО. През същия период нивото на покритие, предоставено в Унгария от инвестиционно дружество от друга държава-членка, не може да надхвърля нивото, предвиден в съответстващата схема за компенсиране в Унгария.

2. 32000 L 0012: Директива 2000/12/ЕО на Европейския парламент и на Съвета от 20 март 2000 г. относно предприемането и осъществяването на дейност от кредитни институции (ОВ L 126, 26.5.2000 г., стр. 1), изменена с:

- 32000 L 0028: Директива 2000/28/ЕО на Европейския парламент и на Съвета от 18.9.2000 г. (ОВ L 275, 27.10.2000 г., стр. 37).

По отношение на член 5 от Директива 2000/12/ЕО, изискването за първоначален капитал, постановено в алинея 2, не се прилага до 31 декември 2007 г. за кооперативни кредитни институции вече установени в Унгария към датата на присъединяване. Унгария гарантира, че изискването за първоначален капитал за тези кооперативни кредитни институции е не по-малко от EUR 378200 до 31 декември 2006 г. и не по-малко от EUR 756500 от 1 януари 2007 г. до 31 декември 2007 г.

По време на преходния период, съгласно член 5, параграф 4, собственият капитал на тези предприятия не може да пада под най-високото ниво, достигнато след датата на присъединяване.

--------------------------------------------------
Б. УПРАВЛЕНИЕ НА ОТПАДЪЦИТЕ

31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

Чрез дерогация от член 6, параграф 1(а) и (б) на Директива 94/62/ЕО, Кипър достига целите за оползотворяване и рециклиране на следните опаковъчни материали до 31 декември 2005 г. в съответствие със следните междинни цели:

- рециклиране на пластмаси: 10% от теглото до датата на присъединяване и най-малко 15% за 2004 г.;

- рециклиране на отпадъци от опаковки от хартия/картон: 11% тегловни до датата на присъединяване и 14% през 2004 г.;

- обща цел за рециклиране: 12% тегловни до датата на присъединяване и 15% през 2004 г.

- обща цел за оползотворяване: 39% тегловни до датата на присъединяване и 41% през 2004 г.

--------------------------------------------------
Официален вестник n° L 236 , 23/09/2003 стр. 0035 - 0035



ЧЛЕН 7 Разпоредбите на настоящия акт, не могат, освен ако друго не е предвидено в него, да бъдат суспендирани, изменяни или отменяни по друг начин, освен посредством процедурите, предвидени в Учредителните договори, които предвиждат възможността за ревизиране на тези договори. --------------------------------------------------
ЧЛЕН 50

1. Мандатът на настоящите членове на Научния и техническия комитет изтича на датата на влизане в сила на настоящия акт, съгласно член 134, параграф 2 от Договора за Евратом.

2. Към момента на присъединяване Съветът назначава новите членове на Научния и технически комитет съгласно ппроцедурата, предвидена в член 134, параграф 2 от Договора за Евратом.

--------------------------------------------------
2. СВОБОДНО ДВИЖЕНИЕ НА ХОРА

Договор за създаване на Европейската общност;

31968 L 0360: Директива 68/360/ЕИО на Съвета от 15 октомври 1968 г. относно премахването на ограниченията за придвижване и пребиваване в рамките на Общността на работниците на държавите-членки и на техните семейства (OВ № L 257, 19.10.1968 г., стр. 13), последно изменена с:

- 11994 N: Акт относно условията на присъединяване и промените в Договорите – Присъединяване на Република Австрия, Република Финландия и Кралство Швеция (OВ № C 241, 29.8.1994 г., стр. 21);

31968 R 1612: Регламент (ЕИО) № 1612/68 на Съвета от 15 октомври 1968 г. относно свободно движение на работници в рамките на Общността (ОВ L 257, 19.10.1968 г., стр. 2), последно изменен с:

- 31992 R 2434: Регламент (ЕИО) № 2434/92 на Съвета от 27.7.1992 г. (ОВ L 245, 26.8.1992 г., стр. 1).

1. Член 39 на Договора за ЕО се прилагат изцяло по отношение свободното движение на работници в Малта, съгласно условията на преходните разпоредби, постановени в параграфи 2 - 4.

2. Малта може да прибегне до процедурите, постановени в алинеите по-долу, до изтичане на седемгодишния срок след датата на присъединяване.

Ако Малта изпитва или предвижда затруднения на пазара си на труда, които биха могли сериозно да застрашат стандарта на живот или нивото на заетост в даден регион или населено място, тя уведомява Комисията и останалите държави-членки за това и им предоставя всички съответни данни. Въз основа на тази информация държавите-членки могат да поискат Комисията да обяви, че се спира прилагането на членове 1 - 6 от Регламент (ЕИО) № 1612/68 изцяло или частично, за да се възстанови до нормалното ситуацията в този регион или населено място. Комисията взима решение за спирането и продължителността и обхвата на тази мярка до две седмици след получаване на подобно искане и уведомява Съвета за това решение. Всяка държава-членка може да поиска до две седмици след решението на Комисията Съветът да анулира или измени решението. Съветът заседава по такова искане до две седмици и взима решения с квалифицирано мнозинство.

Малта може да спре прилагането на членове 1 - 6 от Регламент (ЕИО) № 1612/68 в неотложни или извънредни случаи, като уведоми впоследствие Комисията и предостави аргументи.

3. За да разполага с предварителна информация за всяка ситуация, която би изисквала действия в съответствие с параграф 2 по-горе през седемгодишния период след датата на присъединяване, Малта може също така да запази системата си за разрешителни за работа за граждани на други държави-членки, за които се прилагат членове 1 - 6 от Регламент (ЕИО) № 1612/68, но издава автоматично разрешителни за работа.

4. Доколкото някои разпоредби на Директива 68/360/ЕИО са неотделими от тези на Регламент (ЕИО) № 1612/68, прилагането на които може да се отложи съгласно параграф 2, Малта може да дерогира тези разпоредби до степента, необходима за прилагането на параграф 2.

--------------------------------------------------
Заключителен акт - II.Декларации - B.Съвместна декларация на различни настоящи държави-членки - 6.Съвместна декларация на Федерална република Германия и на Република Австрия относно свободното движение на работници: България и Румъния



Официален вестник n° L 157 , 21/06/2005 стр. 0392 - 0392



6. Съвместна декларация на федерална република Германия и на Република Австрия относно свободното движение на работници: България и Румъния Формулировката на точка 13 от преходните мерки по отношение на свободното движение на работници съгласно Директива 96/71/ЕО в приложения VI и VII едновременно към Протокола за присъединяване и към Акта за присъединяване се разбира от Федерална република Германия и от Република Австрия, в съгласие с Комисията, със значението, че "определени райони" могат, по целесъобразност, също да обхващат цялата национална територия. --------------------------------------------------
Заключителен акт - II.Декларации - A.Съвместни декларации на настоящите държави-членки - 4.Съвместна декларация относно развитието на селските райони : България и Румъния



Официален вестник n° L 157 , 21/06/2005 стр. 0391 - 0391



4. Съвместна декларация относно развитието на селските райони: България и Румъния По отношение на бюджетните ангажименти за развитието на селските райони по ФЕОГА, Секция Гарантиране за България и Румъния, за тригодишния период 2007-2009 г., посочен в член 34, параграф 2 на Протокола за присъединяване и в член 34, параграф 2 на Акта за присъединяване, Съюзът отбелязва, че може да се очакват средства разпределени, както следва: (милиона EUR, цени 2004 г.) | | 2007 | 2008 | 2009 | 2007-2009 | България | 183 | 244 | 306 | 733 | Румъния | 577 | 770 | 961 | 2308 | Общо | 760 | 1014 | 1267 | 3041 | Разпределянето на средствата за развитието на селските райони в България и Румъния след тригодишния период 2007-2009 г. ще се основава на прилагането на действащите правила или на тези правила, които произтичат от всякакви междувременно извършени реформи на политиката. --------------------------------------------------
Заключителен акт - II.Декларации - A.Съвместни декларации на настоящите държави-членки - 2.Съвместна декларация относно зърнено-бобовите култури: България



Официален вестник n° L 157 , 21/06/2005 стр. 0391 - 0391



2. Съвместна декларация относно зърнено-бобовите култури: България По отношение на зърнено-бобовите култури, площ от 18047 хектара бе взета предвид за изчисляването на националния таван за България в приложение VIII A на Регламент (EО) № 1782/2003 oт 29 септември 2003 г. (OВ L 270, 21.10.2003, стр. 1). --------------------------------------------------
Заключителен акт - II.Декларации - A.Съвместни декларации на настоящите държави-членки - 1.Съвместна декларация относно свободното движение на работници: България



Официален вестник n° L 157 , 21/06/2005 стр. 0391 - 0391



1. Съвместна декларация относно свободното движение на работници: българия Европейският съюз подчертава значимостта на разграничаването и на гъвкавостта в режима на свободното движение на работници. Държавите-членки се стремят да предоставят разширен достъп до пазара на труда на български граждани по силата на националното законодателство с цел да се ускори сближаването с достиженията на правото на ЕС. В резултат на това, възможностите за наемане на работа в Европейския съюз на български граждани би трябвало да се подобрят значително с присъединяването на България. Освен това, държавите-членки ще се възползват по най-добрия начин от предложения режим, за да се постигне възможно най-бързо прилагане на достиженията на правото на ЕС в областта на свободното движение на работници. --------------------------------------------------
5. Съвместна декларация относно подготовката на България и Румъния за присъединяването

Европейският съюз ще продължи да осъществява строг мониторинг върху подготовката и напредъка на България и на Румъния, включително върху ефективното изпълнение на задълженията, поети във всички области на достиженията на правото на ЕС.

Европейският съюз припомня заключенията на Председателството на Европейския съвет от 16 - 17 декември 2004 г., и по-специално точки 8 и 12, в които се подчертава, че в случая с Румъния ще бъде отделено специално внимание на подготовката в областите Правосъдие и вътрешни работи, Конкуренция и Околна среда и, че в случая с България ще бъде отделено специално внимание на подготовката в областта Правосъдие и вътрешни работи. Комисията ще продължи да представя годишни доклади за напредъка на България и Румъния по присъединяване, заедно с препоръки, ако е необходимо. Европейският съюз припомня, че предпазните клаузи дават възможност за предприемане на мерки, насочени към преодоляване на сериозни проблеми, които могат да възникнат преди присъединяването или през трите години след присъединяването.

--------------------------------------------------
Заключителен акт - II.Декларации - A.Съвместни декларации на настоящите държави-членки - 3.Съвместна декларация относно свободното движение на работници: Румъния



Официален вестник n° L 157 , 21/06/2005 стр. 0391 - 0391



3. Съвместна декларация относно свободното движение на работници: Румъния Европейският съюз подчертава значимостта на разграничаването и на гъвкавостта в режима на свободното движение на работници. Държавите-членки се стремят да предоставят разширен достъп до пазара на труда на румънски граждани по силата на националното законодателство с цел да се ускори сближаването с достиженията на правото на ЕС. В резултат на това, възможностите за наемане на работа в Европейския съюз на румънкки граждани би трябвало да се подобрят значително с присъединяването на Румъния. Освен това, държавите-членки ще се възползват по най-добрия начин от предложения режим, за да се постигне възможно най-бързо прилагане на достиженията на правото на ЕС в областта на свободното движение на работници. --------------------------------------------------
Член 10

1. Член 205, параграф 2 на Договора за ЕО и член 118, параграф 2 на Договора за ЕОАЕ се заменят със следното:

"2. Когато се изисква от Съвета да действа с квалифицирано мнозинство, гласовете на неговите членове имат следната тежест:

Белгия | 12 |

България | 10 |

Чешката република | 12 |

Дания | 7 |

Германия | 29 |

Естония | 4 |

Гърция | 12 |

Испания | 27 |

Франция | 29 |

Ирландия | 7 |

Италия | 29 |

Кипър | 4 |

Латвия | 4 |

Литва | 7 |

Люксембург | 4 |

Унгария | 12 |

Малта | 3 |

Нидерландия | 13 |

Австрия | 10 |

Полша | 27 |

Португалия | 12 |

Румъния | 14 |

Словения | 4 |

Словакия | 7 |

Финландия | 7 |

Швеция | 10 |

Обединеното кралство | 29 |

За да се приемат актовете на Съвета, се изискват най-малко с 255 гласа "за", подадени от мнозинството от членовете му, когато настоящият договор изисква тези актове да се приемат по предложение на Комисията.

В други случаи, за приемането на актовете на Съвета, се изискват най-малко 255 гласа "за", подадени от най-малко от две трети от членовете."

2. В член 23, параграф 2 на Договора за ЕС, трета алинея се заменя със следното:

"Гласовете на членовете на Съвета се претеглят в съответствие с член 205, параграф 2 на Договора за създаване на Европейската общност. За тяхното приемане, решенията изискват най-малко 255 гласа "за", подадени от най-малко две трети от членовете. Когато се приема решение от Съвета с квалифицирано мнозинство, член на Съвета може да поиска да се провери, дали държавите-членки, от които е образувано квалифицираното мнозинство представляват най-малко 62 % от общото население на Съюза. Ако се окаже, че това условие не е изпълнено, въпросното решение не се приема."

3. Член 34, параграф 3 на Договора за ЕС се заменя със следното:

"3. Когато Съветът действа с квалифицирано мнозинство, гласовете на неговите членове се претеглят в съответствие с член 205, параграф 2 на Договора за създаването на Европейската общност, а за да бъдат взети, решенията на Съвета изискват най-малко 255 гласа "за", подадени от най-малко две трети от членовете. Когато решението с е приема от Съвета с квалифицирано мнозинство, член на Съвета може да поиска да се провери, дали държавите-членки, от които е образувано квалифицираното мнозинство, представляват поне 62 % от общото население на Съюза. Ако се окаже, че това условие не е изпълнено, въпросното решение не се приема."

--------------------------------------------------
Член 25

1. От датата на присъединяването, България и Румъния плащат следните суми, съответстващи на техния дял от капитала, внесен за записания капитал, определен в член 4 на Устава на Европейската инвестиционна банка. [5].

България | EUR 14800000 |

Румъния | EUR 42300000 |

Тези суми се заплащат на осем равни вноски с падеж на 31 май 2007 г., 31 май 2008 г., 31 май 2009 г., 30 ноември 2009 г., 31 май 2010 г., 30 ноември 2010 г., 31 май 2011 г. и 30 ноември 2011 г.

2. България и Румъния внасят на осем равни части, чийто падежи настъпват на датите, посочени в параграф 1, в резервите и провизиите, които се равняват на резервите, както и към сумата, която все още предстои да бъде заделена за резервите и провизиите, обхващащи балансовата печалба/загуба, установена в края на месеца, предхождащ присъединяването, така както е вписана в счетоводния баланс на Банката, в суми, съответстващи на следните проценти от резервите и провизиите [5]:

България | 0,181 % |

Румъния | 0,517 % |

3. Капиталът и вноските, посочени в параграфи 1 и 2 се внасят от България и Румъния в брой в евро, освен чрез дерогация, приета с единодушие от Съвета на гуверньорите.

[5] Цитираните цифри са индикативни и се основават на данни от 2003 г., публикувани от Евростат.

--------------------------------------------------
12005SA020

Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ТРЕТА: ПОСТОЯННИ РАЗПОРЕДБИ - ДЯЛ I:ПРОМЕНИ В АКТОВЕТЕ, ПРИЕТИ ОТ ИНСТИТУЦИИТЕ - Член 20



Официален вестник n° L 157 , 21/06/2005 стр. 0210 - 0210
A. КАЧЕСТВО НА ВЪЗДУХА

1. 31994 L 0063: Директива 94/63/ЕО на Европейския парламент и на Съвета от 20 декември 1994 г. относно контрола на емисиите на летливи органични съединения (ЛОС) изпускани при съхранението на бензини и превоза им от терминали до бензиностанции (ОВ L 365, 31.12.1994 г., стр. 24), изменена с:

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г., стр. 1).

a) Чрез дерогация от член 3 и приложение I на Директива 94/63/ЕО, изискванията за действащи инсталации за съхранение в терминали не се прилагат в България:

- до 31 декември 2007 г. за инсталации за съхранение в 6 терминала с производителност над 25000 тона годишно но по-малка или равна на 50000 тона годишно;

- до 31 декември 2009 г. за инсталации за съхранение в 19 терминала с производителност по-малка или равна на 25000 тона годишно;

б) Чрез дерогация от член 4 и от приложение II на Директива 94/63/EО, изискванията за товарене и разтоварване на действащи подвижни цистерни в терминали не се прилагат в България :

- до 31 декември 2007 г. за 12 терминала с производителност, по-голяма от 25000 тона годишно, но по-малка или равна на 150000 тона годишно;

- до 31 декември 2009 г. за 29 терминала с производителност, по-голяма от 25000 тона годишно.

в) Чрез дерогация от член 5 на Директива 94/63/EО, изискванията за действащи подвижни цистерни в терминали не се прилагат в България :

- до 31 декември 2007 г. към 50 автоцистерни

- до 31 декември 2009 г. към допълнителни 466 автоцистерни

г) Чрез дерогация на член 6 и на приложение III на Директива 94/63/EО, изискванията за товарене на действащи инсталации за съхранение в бензиностанции не се прилага в България:

- до 31 декември 2007 г. за 355 бензиностанции с производителност над 500 куб.метра/годишно, но по-малка или равна на 1000 куб.метра/годишно;

- до 31 декември 2009 г. за 653 бензиностанции с производителност, по-малка или равна на 500 куб.метра/годишно.

2. 31999 L 0032: Директива 1999/32/EО на Съвета от 26 април 1999 г. за намаляване на съдържанието на сяра в определени течни горива, за изменение на Директива 93/12/EИО (OВ L 121, 11.5.1999 г., стр. 13), изменена с :

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г, стр. 1).

a) Чрез дерогация от член 3, параграф 1 на Директива 1999/32/EО, изискванията за съдържанието на сяра в котелните горива не се прилагат в България до 31 декември 2011 г. за местната употреба. През този преходен период съдържанието на сяра не трябва да надвишава 3,00 % на маса.

б) Чрез дерогация от член 4, параграф 1 на Директива 1999/32/EО, изискванията за съдържанието на сяра в газьола не се прилагат в България до 31 декември 2009 г. за местната употреба. През този преходен период съдържанието на сяра не трябва да надвишава 0,20 % на маса.

--------------------------------------------------
Член 34

1. В допълнение към регламентите, които се отнасят до развитието на селските райони, които са в сила към датата на присъединяване, разпоредбите, предвидени в раздели I до III от приложение VIII, се прилагат за България и Румъния за периода 2007-2009 г., а специфичните финансови разпоредби, предвидени в раздел IV от приложение VIII се прилагат за България и Румъния по време на програмния период 2007-2013 г.

2. Без да се засягат бъдещите решения по политиката, бюджетните ангажименти от Секция "Гарантиране" на ФЕОГА за развитието на селските райони за България и Румъния за тригодишния период 2007 до 2009 г. възлизат на EUR 3041 милиона (по цени за 2004 г.).

3. Правилата за прилагане, когато това е необходимо, за изпълнение на разпоредбите на приложение VIII, се приемат в съответствие с процедурата, установена в член 50, параграф 2 от Регламент (ЕО) № 1260/1999.

4. Съветът с квалифицирано мнозинство, по предложение на Комисията и след консултации с Европейския парламент, приема промени в разпоредбите на приложение VIII, когато е необходимо, за да се осигури съответствие с регламентите относно развитието на селските райони.

--------------------------------------------------
12005SA057

Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ АКТ - ДЯЛ II:ПРИЛОЖИМОСТ НА АКТОВЕТЕ НА ИНСТИТУЦИИТЕ - Член 57



Официален вестник n° L 157 , 21/06/2005 стр. 0219 - 0219
Член 13

Трети параграф на член 263 на Договора за ЕО за състава на Комитета на регионите се заменя със следното:

"Броят на членовете на Комитета се определя, както следва:

Белгия | 12 |

България | 12 |

Чешката република | 12 |

Дания | 9 |

Германия | 24 |

Естония | 7 |

Гърция | 12 |

Испания | 21 |

Франция | 24 |

Ирландия | 9 |

Италия | 24 |

Кипър | 6 |

Латвия | 7 |

Литва | 9 |

Люксембург | 6 |

Унгария | 12 |

Малта | 5 |

Нидерландия | 12 |

Австрия | 12 |

Полша | 21 |

Португалия | 12 |

Румъния | 15 |

Словения | 7 |

Словакия | 9 |

Финландия | 9 |

Швеция | 12 |

Обединеното кралство | 24". |

--------------------------------------------------
Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ЧЕТВЪРТА: ВРЕМЕННИ РАЗПОРЕДБИ - ДЯЛ IV:ДРУГИ РАЗПОРЕДБИ - Член 42



Официален вестник n° L 157 , 21/06/2005 стр. 0217 - 0217



Член 42 Ако са необходими преходни мерки, за да се улесни преходът от съществуващия в България и Румъния режим към такъв, произтичащ от прилагането на ветеринарните, фитосанитарните и гарантиращите безопасността на храните правила на Общността, такива мерки се приемат от Комисията съгласно съответните процедури, както те са определени в приложимото законодателство. Тези мерки се приемат за период от три години след датата на присъединяване и тяхното прилагане се ограничава до този период. --------------------------------------------------
Допълнение към Приложение V

Списък на съществуващите мерки за помощ по точка 1, б) на механизма за съществуваща помощ, уреден в глава 2 на приложение V

Бележка: Мерките за помощ, изброени в настоящото допълнение, се считат за съществуваща помощ само за целта на механизма за съществуваща помощ, уреден в глава 2 на приложение V, доколкото те попадат в обхвата на първи параграф.

№ | Наименование (оригинал) | Дата на одобрение от националния орган за контрол на държавните помощи | Продължителност |

ДЧ | Номер | Г. |

BG | 1 | 2004 | Предоговаряне на задълженията към държавата, възникнали по реда на Закона за уреждане на необслужваните кредити, договорени до 31.12.1990 г. със "Силома" АД, гр.Силистра, чрез удължаване на срока на изплащане на главницата за срок от 15 години | 29.7.2004 г. | 2004 - 2018 г. |

BG | 2 | 2004 | Средства за компенсиране от държавния бюджет на доказания от "Български пощи" ЕАД дефицит от изпълнението на универсалната пощенска услуга | 18.11.2004 г. | 31.12.2010 г. |

BG | 3 | 2004 | Целево финансиране на дейността на Българската телеграфна агенция- направление "Информационно обслужване" | 16.12.2003 г. | 31.12.2010 г. |

--------------------------------------------------